د امریکا د صدر ډانلډ ټرمپ او د شمالي کوريا مشر کِم جونګ اُن تاريخي ليدنه شوې
د امريکا صدر ډانلډ ټرمپ او د شمالي کوريا د مشر کِم جونګ اُن تاريخي ليدنه په سنګاپور کې شوې ده، دواړو يو بل له لاس ورکړي او خېر په خېر يې کړي دي.
دواړو مشرانو د ليدنې وړاندې خبريالانو سره خبرې کړي او د امريکا صدر ټرمپ ويلي دا به يو ښه تعلق وي. او کِم ويلي نن چې دوی چرته ناست دي دلته رارسېدل اسان نه ؤ. د ليدنې وروستو صدر ټرمپ ويلي د کِم سره يو په يو ليدنه "ډېره ښه" وه، او د ښو اړیکو په اړوند يې خبرې کړي دي. امريکا غواړي چې شمالي کوريا د ايټمي وسلو نه پاکه وي. د دواړو مشرانو د ۴۰ دقيقو، منټونو پورې يو په يو ليدنې وروستو د دوی د پلاؤ ترڅنګ ليدنه شوې ده. د صدر ټرمپ سره په پلاوي کې د بهرنيو چارو وزیر مايک پومپيو، د سپينې ماڼۍ چيف سټاف جان کيلی او د ملي امنیت سلاکار جان بولټن شامل دي. د کِم سره د هغه تر ټولو زيات نزدې تن کِم يونګ مل دی چا چې په وروستيو کې په سپينه ماڼۍ کې د ټرمپ سره ليدلي وو. صدر ټرمپ د خبرو نه وړاندې ویلي ؤ، "مونږ به مسله حل کړو". دغه ليدنه چې د سينګاپور په سينتاسو ټاپو کې شوې د ټرمپ کاروان اول د سينتاسو هوټل ته رسېدلی او لږ وروستو د کِم کاروان رسېدلی دی. د دواړو مشرانو ليدنې ته ځکه تاريخي ویل کيږي چې دا په لومړي ځل د امريکې کوم صدر د شمالي کوريا د مشر سره ويني. د امريکې د بهرنيو چارو وزير مايک پومپيو د امريکا او شمالي کوريا د مشرانو د ليدنې يوه ورځ وړاندې ویلي ؤ، د امريکې په هغه غوښتنه کې هيڅ بدلون نه دی راغلی چې شمالي کوريا دې غېر ايټمي وي. پومپيو د دغه ليدنې په اړوند خوشبيني څرګنده کړې او ويلي ؤ د مذاکراتو دپاره ماحول ډېر په تندۍ سره مثبت لوري ته روان دی خو د امريکې په غوښتنو کې هیڅ بدلون نه دی راغلی. هغه ویلي ؤ د امريکې دپاره يواځينۍ قبوله خبره دا ده چې شمالي کوريا په بشپړه توګه، منل شوې او بيرته ايټمي وسلو پله نه تلونکې ټاپو کوريا وي.